tomron87/hebrew-wikipedia-sentences-corpus huggingface dataset:
מצד אביה, יש לה שלושה אחים-למחצה גדולים: ברט (נולד ב-1978), ברנדון (נולד ב-1981), וסאם ברודי (נולד ב-1983), ואחות גדולה למחצה, קייסי ג'נר (נולדה ב-1980).
ג'נר השתתפה בקבוצת המעודדות של בית ספרה.
בשנת 2012, היא עברה לחינוך ביתי.
ג'נר החלה את קריירת הדוגמנות שלה עם הליין של חברת Sears, ששמו "Crush Your Style".
בהמשך ג'נר הופיעה על שערי מגזינים שונים לנוער, ומגזינים לאופנה ויופי בהם קוסמופוליטן, סבנטין, מארי קלייר מקסיקו, רמיקס, טין ווג, ELLE, Paper ועוד.
יחד עם אחותה קנדל היא הנחתה אירועי שטיח אדום שונים, בין היתר את בכורת הסרט של "משחקי הרעב" ואת בכורת הסרט המבוסס על סדרת הטלוויזיה "Glee".
בשנת 2007 ג'נר, יחד עם הוריה ואחיה, קנדל, קורטני, קים, קלואי ורוב, החלה להופיע בתוכנית הריאליטי "משפחת קרדשיאן", המתארת ועוסקת בחייהם האישיים והמקצועיים של בני משפחתם.
הסדרה זכתה להצלחה עבור רשת השידור שלה, "E!", והביאה ליצירת ספין-אופים רבים, כולל "קורטני וקים עושות את מיאמי , "קלואי & לאמאר" , קורטני וקים עושות את ניו יורק , ו"קורטני וקלואי עושות את ההמפטונס , שבהם ג'נר עשתה מספר הופעות אורח.
האחיות גם הנחו את הסרט "Glee: The 3D Concert" בתיאטרון ריג'נסי וילג' בווסטווד שבלוס אנג'לס באוגוסט 2011.
בהמשך השנה, הן הוצגו במגזין "Seventeen Style Stars of the Year" (שבעה עשר כוכבי השנה) ונבחרו בהם בתור "שגרירי הסטייל" עבור המגזין.
האחיות ג'נר אירחו יחד את פרסי הווידאו לשנת 2014, שם קיילי עשתה את הופעת הבכורה שלה בפרומו לתוכנית בטורונטו שבקנדה ביוני 2014.
באוגוסט 2014, האחיות ג'נר הופיעו בקליפ "Recognize" של הזמר הקנדי PartyNextDoor.
היא גם הופיעה בקליפ של הזמר האמריקאי ג'יידן סמית' בשיר "Blue Ocean"
ג'נר ואחותה קנדל כתבו יחד את רומן המדע הבדיוני הדיסטופי "מורדים: עיר אינדרה: סיפורם של לקס וליביה", שמתמקד סביב שתי בנות תאומות, לקס וליביה, ב"ביוספירה המקיימת את עצמה" שהורכבה מהשרידים של כדור הארץ המכונה אינדרה.
הרומן זכה ברובו למבקרים, ומכר רק 13,000 עותקים בארבעת החודשים הראשונים שלו במכירה.
הספר זכה גם לסרט המשך, "Time of the Twins" (זמן התאומים), שגם אותו כתבו האחיות ג'נר.
לקיילי יש במשותף עם אחותה קנדל מותג אופנה בשם "Kendall + Kylie" הנמכר בחנויות אופנה נחשבות וביניהן ניומן מרכוס, נורדסטרום, סאקס והשדרה החמישית.
הוא שווק לראשונה ב-2013 ברשת Pacsun.
בהמשך עיצבו האחיות קולקציות קפסולה לרשת העולמית טופשופ, והן אף עצבו קולקציה לרשת Forver New האוסטרלית.
בספטמבר 2016 השיקו השתיים את קולקציית האביב קיץ שלהן במסגרת שבוע האופנה בניו-יורק.
ב-2015 ג'נר השיקה לבדה את חברת הקוסמטיקה "Kylie Cosmetics".
תחילה היא השיקה שפתונים, כאשר מכירתם החלה האתר בו נמכרו קרס בתוך פחות מדקה.
בהמשך התרחבה החברה והיא מוכרת שלל מוצרי איפור, בהם: צלליות, סומק, מוצרי גבות, היילייטר ומברשות איפור.
כחלק מהחברה, קיילי שיתפה פעולה עם אחיותיה קורטני, קים, קלואי וקנדל, ועם אמה קריס, בשתי קולקציית איפור שונות.
באוגוסט 2017 פורסם כי החברה בדרך למכירות של מיליארד דולר, אך במאי 2020 התברר שהדו"חות הרווחים נופחו.
בפברואר 2016 הכריזה קיילי על קולקציית לקים שתימכר ברשת וולמארט.
בסתיו 2016 היא הוכרזה כפרנזטורית של מותג הספורט "פומה".
בנובמבר 2016, ג'נר הודיעה על פתיחת חנות בגדים אונליין הנושאת את שמה, בה נמכרים מוצרי מרצ'נדייז שלה.
ביוני 2017 הוציאה קיילי ליין משקפי שמש בעיצובה יחד עם מותג המשקפיים האוסטרלי "Quay", בקולקציה שזכתה לשם "Quay x Kylie".
באפריל 2019, ג'נר ואחותה קים קרדשיאן יחד עם המותג "KKW Beauty" של קים, שיתפו פעולה כדי ליצור ניחוח חדש.
שיתוף הפעולה הזה הפך לגיחה הראשונה של קיילי בניחוח, והוא הושק רשמית באפריל באותה השנה.
במאי, חודש לאחר מכן, השיקה ג'נר את מותג הטיפוח שלה "Kylie Skin".
המותג החל לייצר מוצרי עור, לרבות שטיפות פנים, קרצוף, קרמי לחות ומגבונים להסרת איפור.
ביוני 2019, חברת הקוסמטיקה שבבעלותה "Kylie Cosmetics" השיקה את שיתוף הפעולה שלהם עם אחותה קלואי קרדשיאן בשם "Kylie Cosmetics x Koko Collection".
זה סימן את שיתוף הפעולה השלישי שלהם לאחר שהשיקו בעבר קולקציה מיוחדת של מוצרי שפתיים בשם "Koko Kollection" ב-2016, והחלק השני ב-2017.
בספטמבר, ג'נר הודיעה שהיא משמשת כמנהלת האיפור האמנותית של תצוגת המסלול של בלמיין באביב 2020 בשבוע האופנה בפריז.
כדי לחגוג את התפקיד החדש, "Kylie Cosmetics" ובית האופנה בלמיין השיקו קולקציית איפור קפסולה שתהיה זמינה ב-27 בספטמבר, שזהו יום התצוגה, באתר של המותג Kylie Cosmetics.
זו הייתה הפעם הראשונה שג'נר שיתפה פעולה בקולקציית איפור עם מישהו מחוץ למעגל הפנימי של משפחתה.
בנובמבר 2019 הודיעה קיילי על מכירת 51% ממניות חברת הקוסמטיקה Kylie Cosmetics, תמורת 600 מיליון דולר לחברת מוצרי היופי והטיפוח "Coty lnc".
במאי 2020 פורבס הודיעו כי הם שללו את תואר המיליארדרית מג'נר לאחר שטענו כי ג'נר זייפה מסמכים כך שייראה כאילו הכנסותיה גדולות יותר ממה שהיו בפועל על מנת לזכות בתואר המיליארדרית הצעירה ביותר בכל הזמנים.
כבר בשנת 2018 פורבס טענו כי הונה של ג'נר עומד על 900 מיליון דולר וכי היא בדרך להיות המיליארדרית הצעירה ביותר בכל הזמנים בגיל 21 בלבד, כשהיא שוברת את השיא של מארק צוקרברג שעשה זאת בגיל 23. מאוחר יותר פורבס הכריזו כי ג'נר הפכה למיליארדרית באופן רשמי.
אם כי לאחר פרסום המאמר במאי 2020 התברר כי הונה של ג'נר עומד על 900 מיליון דולר.
באוגוסט 2021 מגזין פורבס עדכן פעם נוספת את הרשימה והוריד שוב את הונה של ג'נר לכדי 620 מיליון דולר, אם כי ג'נר נכון להיום היא האדם הכי צעיר ברשימה.
ביום בו פורבס פרסמו את ההאשמות נגדה, ג'נר פרסמה סדרה של ציוצים בטוויטר בהם היא מכחישה את ההאשמות נגדה ואף עורך דינה של ג'נר דרש מפורבס לחזור בהם מהצהרותיהם, כאשר כינה את הצהרותיהם כ"שקריות חד משמעית".
פורבס סירבו לחזור בהם וטענו כי המאמר פורסם לאחר חקירה מתמשכת של מספר חודשים ובה נמצא פער בין מה שדווח לעיתונאים לבין מה שדווח לבעלי המניות.
בשנת 2020, ג'נר ומשפחתה הודיעו שתוכנית הריאליטי שלהם, משפחת קרדשיאן, תסתיים לאחר עשרים עונות וכמעט 15 שנים בשידור.
באוגוסט 2021, ג'נר השיקה את המותג "Kylie Swim", לבגדי ים חדשים הכוללים מידות לכל הנשים, וב-17 בספטמבר הוא הושק רשמית באתר האינטרנט של ג'נר.
לאחר הפרסום, החברה קיבלה תגובות וביקורות רבות ברשתות החברתיות, כאשר אנשים טענו שהמוצרים באיכות גרועה ולא מעשיים, ואמרו כי צריך להשתמש בהם רק לתמונות באינסטגרם.
ב-21 בספטמבר היא הכריזה על מותג מוצרי טיפוח ושיער חדש לתינוקות, בשם "Kylie Baby".
בינואר 2022, ג'נר הפכה לאישה הראשונה שזכתה בתואר 300 מיליון עוקבים ברשת החברתית אינסטגרם, ועל פני מחזיקת השיא הקודמת, הזמרת אריאנה גרנדה.
באפריל 2022, ג'נר ומשפחתה חזרו למסכי הטלוויזיה עם תוכנית הריאליטי החדשה שלהם, "הקרדשיאנס", לאחר שעזבו את רשת השידור E!
מאוחר יותר ב-2022, הוכרז שהתוכנית תחזור לעונה שנייה, שהוצגה לראשונה ב-22 בספטמבר 2022. בסוף שנת 2022, הוכרז כי התוכנית חודשה רשמית לעונה שלישית, שעלתה רשמית ב-25 במאי 2023.
בפברואר 2015 התפרסם כי ג'נר רכשה בית על שטח של 1.5 דונם בקלבסס, קליפורניה, בסך 2.7 מיליון דולר.
במאי 2016 רכשה אחוזה בהידן הילס, קליפורניה, בסך שישה מיליון דולר, ובאוגוסט אותה שנה רכשה את הבית השכן בסך 4.5 מיליון דולר.
ג'נר הייתה במערכת יחסים מתוקשרת עם הראפר טייגה מאז סוף 2014. השניים נפרדו במאי 2016, אז החלה לצאת עם הראפר PartyNextDoor.
ביולי 2016 השניים חזרו, ונפרדו בשנית לאחר מכן.
באפריל 2017 החלה לצאת עם הראפר טראוויס סקוט.
בינואר 2023 התחילה לצאת עם השחקן טימותי שאלאמה.
וידאו-קליפיםשנההשיראמןתפקידהערת שוליים2013"Find That Girl"The Boy Band Projectמושא אהבה2014"Recognize"PartyNextDoor (מארח את דרייק)עצמה"Blue Ocean"ג'יידן סמית'עצמה2015"Stimulated"טייגהמושא אהבה"Dope'd Up"מושא אהבה"I'm Yours"ג'סטין סקיי (מארחת את וויק מנסה)זמרת קריוקי
שנההפרסקטגוריהתוצאההערת שוליים2013פרסי בחירת הנוערכוכבת ריאליטי: נשים2014כוכבת ריאליטי: נשים2015אינסטגרמרצלם סלפי
קיילו רן – או בשמו האמיתי בן סולו – הוא דמות בדיונית מסדרת הסרטים "מלחמת הכוכבים", המגולמת בידי אדם דרייבר, אשר הופיעה לראשונה בסרט הכוח מתעורר.
בנם של גנרל ליאה אורגנה והאן סולו, תלמידו של המנהיג העליון סנוק, ראש מסדר אבירי הרן, ומאוחר יותר גם המנהיג העליון של המסדר הראשון, יורשה של האימפריה.
קיילו רן מוצג כדמות השרויה במאבק מתמשך בין אופל לאור.
קיילו רן נולד כשנה לאחר אירועי הקרב על אנדור (5 ABY) על כוכב הלכת צ'אנדרילה, אליו הועברה בירת הרפובליקה החדשה עם מינויה של מון מות'מה לקאנצל ליאה אורגנה שכיהנה כסנאטורית בסנאט החדש ולהאן סולו, גנרל ברית המורדים לשעבר.
בן נשלח להתחנך בדרכי הג'דיי על ידי דודו, אביר הג'דיי האחרון ולימים מאסטר הג'די לוק סקייווקר, אך פותה על ידי המנהיג העליון סנוק ולבו נטה לאופל.
כפי שמתברר מחילופי הדברים בין ריי ללוק ובין קיילו רן לריי, לוק ניסה לחסל אותו בשנתו מה שגרם לבן לבגוד בלוק, לשרוף את מקדש הג'דיי ולחסל את כל הג'דיי למעט אלו שעברו איתו לצד האפל.
בעקבות בגידתו של אחיינו, החליט לוק להפסיק את חינוך הדור הבא של אבירי הג'דיי ונעלם.
הוריו של בן, האן וליאה, מזועזים ממה שהתרחש ומלאים ברגשות אשם, נפרדו.
רן הוא מנהיג המסדר הראשון שהחליף את האימפריה הגלקטית ומיוסודו הוא מסדר אשר קשור לכוח.
במהלך האירועים מופיע רן כזרוע המבצעת ועושה דברו של המנהיג העליון סנוק, חזק ביותר בכוח ומורהו של רן.
רן מביע מספר פעמים את פקפוקיו בבחירה שעשה במעבר לצד האפל, ומציין את משיכתו אל האור.
הוא שומר את קסדתו השרופה והמעוותת של סבו, דארת' ויידר, בו הוא רואה דמות להערצה ומקווה להשלים את מלאכתו של ויידר, וממנו הוא שואב השראה כשהמשיכה אל האור חזקה ממנו.
מאידך, רן מוצג גם בצדו האפל, כאשר הוא מוביל את המתקפה על הכפר בכוכב הלכת ג'אקו בניסיון למצוא את המפה המובילה אל מסתורו של לוק סקייווקר.
הוא שוחט ללא רחם את לור סן טקה הקשיש ומורה לקפטן פאזמה לירות בכל הכפריים.
בהמשך הוא חוקר בעינויים את פו דמרון.
רן מוביל את המתקפה על טאקודנה וארמונה של מאז קנאטה, תופס את ריי ולוקח אותה לספינתו לחקירה.
בחקירה זו המתגלה חולשתו כאשר ריי מסוגלת ל"לראות" את לבטיו וחששותיו הפרטיים ומנגד לא מוסרת מידע מסגיר אודות לוק.
כשליאה פוגשת את האן, היא משכנעת אותו לנסות להחזיר את בנם לצד המואר היות שהוא אביו.
האן, צ'ובאקה ופין יוצאים להציל את ריי כשלמעשה על האן מוטלת המשימה לשכנע את בנו לחזור בו מדרכיו.
האן סולו נכשל לאחר שבנו מפעיל את חרב אור עליו והאן נופל לתהום.
קיילו רן נפצע מהירי של צ'ובאקה הזועם אך יוצא לתפוס את פין וריי.
קיילו מתעמת איתם, מהמם את פין אך לאחר קרב קשה, כשהוא פצוע, המום ממעשיו שלו וחסר כוונה לחסל את ריי, אלא רוצה לקחת אותה לתלמידתו, הוא מפסיד בקרב ונותר על בסיס קוטל הכוכבים המתפרק.
קיילו רן ניצל בהוראתו הישירה של המנהיג העליון סנוק שמורה שגנרל הצבא האקס להגיע אליו עם קיילו רן.
במהלך מרדף שמהל המסדר הראשון אחר ספינות "ההתנגדות", רן מגיע אל מורו, המנהיג העליון סנוק ששואל אותו לשלומו.
רן ננזף בידי סנוק על כך שיש בו יותר מדי אור, ועל כי נכנע לילדה שלא אחזה בחרב אור מימיה.
רן מנסה לתקוף את סנוק אך נהדף על ידי ברקיו.
רן מתחיל להראות מרירות כלפי מורו.
רן מצליח לתקשר עם ריי טלפתית ובמהלך שיחות אלו רן מוסר את גרסתו לסיבה בגינה בגד באביו, כשהוא טוען שמעולם לא אהב אותו ו"זרק אותו כמו זבל".
כמו כן, הוא חושף מדוע בגד בדודו, לוק סקייווקר.
מתברר כי הלה ראה את הצד האפל מתגבר בתלמידו וחשב להורגו את מנת למנוע ממנו לבגוד בו.
משהיסס לוק, בן הצליח להינצל ובגד במסדר תוך שהוא הורס את מקדש הג'די מחסל את תלמידיו כליל.
ריי מסרבת להאמין לכך היות שלוק מסר מוקדם יותר גרסה שונה בה השמיט את חלקו האלים.
ריי ההמומה שואלת את לוק אודות הדברים ולוק חושף כי למעשה הדבר נכון.
בכעסה, ריי תוקפת את לוק בחמת זעם ומודיעה לו שתצא אל רן על מנת להחזירו לצד המואר (כפי שעשה לוק עם אביו בשובו של הג'דיי) על אף כי לוק מזהיר אותה שהתוכנית שלה צפויה להכשל.
מכשמגיעה ריי אל רן היא נלקחת אל חדרו של סנוק.
סנוק טוען שהוא זה שקישר בין ריי לקיילו, מתגרה ברגשותיה של ריי ומגחך עליה כשהיא מנסה לתקוף אותו ונכשלת.
שלא כמו הקיסר פלפטין, נראה שלסנוק אין כל רצון לגרום לריי לעבור לצד האפל, הוא בוטח בתלמידו הנוכחי.
רצונו היה לקבל ממנה מידע אודות מחבואו של לוק בחקירתה על ידי קיילו רן, ריי לא ידעה היכן הסתתר לוק ואילו בעת חקירה זו, היא הספיקה לשהות לצדו ומשקיבל את מבוקשו, הוא מוכן לחסלה.
בניגוד נוסף לקיסר פלפטין, שהחליט לחסל את לוק במו ידיו, סנוק מטיל את המשימה על תלמידו על מנת לבחון את נאמנותו.
רן מקרב את חרבו אל ראשה של ריי, אך בה בעת מזיז את חרבה של ריי שמונחת לצד סנוק תוך שהוא גורם לו להאמין שהוא יפעיל את חרבו על ריי.
ברגע של חוסר תשומת לב מצידו של סנוק, רן מפעיל את חרב האור של ריי שחוצה את סנוק לשניים והורגת אותו.
רן וריי נכנסים לקרב קשה נגד שומריו של סנוק ולא פעם מצילים אחד את השנייה.
בסיום הקרב כל אחד מציע לשני להצטרף לצד שלו בכוח, אך ריי מחליטה לתקוף אותו, ומשהיא מנסה לקחת את חרבו קיילו מפעיל התנגדות למשיכתה והחרב אגב פיצוץ גדול.
ריי נמלטת ורן מאבד את הכרתו.
גנרל האקס מגיע לחדר על מנת לגלות כי המנהיג העליון איננו ומחליט לירות ברן ולקחת ידיו את המושכות, אך מוותר לאחר שרן שב להכרתו.
רן טוען כי "הילדה הרגה את המנהיג" ומחלק להאקס פקודות.
כשהגנרל מפגין התנגדות לפקודותיו של רן, רן חונק אותו באמצעות ה"כוח" ומכריז על עצמו כמנהיג העליון של המסדר הראשון.
בלית ברירה, האקס מקבל את מרותו.
רן מוביל את הקרב על הכוכב קרייט ואף נלחם בהשתקפותו של לוק סקייווקר אותה חשב לסקייווקר עצמו.
השתקפותו של סקיווקר מתפוגגת ולפני שהמורדים הנותרים מסתלקים מקרייט, ריי מתגלה אל קיילו רן פעם אחרונה לפני שהמילניום פאלקון ממריאה.
רן יוצא מהקרב כשלא כל תאוותו בידו, אך למרות זאת ידו על העליונה.
כשנה לאחר עלייתו לשלטון קיילו רן מגלה מסר מסתורי מהקיסר לשעבר פלפטין.
פלפטין חושף בפניו צבא משחתות עצום בשם "המסדר האחרון" ומציע לו לשלוט בו ובגלקסיה בתמורה לחיסולה של ריי.
נפחי המסדר האחרון מחשלים מחדש את הקסדה שלו.
קיילו חס על חייו, חוזר עם אבירי הרן ומספר לגנרלים שלו על העסקה.
אחד הגנרלים בוגד בו ומוסר את המידע למורדים.
קיילו רן מחפש את ריי ומדבר איתה בקשר טלפתי.
הוא מספר לה על פלפטין ודוחק בה לעבור לצד האפל כשהם ייפגשו.
לפני ניתוק הקשר הוא חוטף ממנה שרשרת שקיבלה ממקומיים ובכך מאתר את מיקומה ויוצא לרדוף אחריה.
הוא שולח אחריה את אבירי הרן וטס לעברה בחללית האישית שלו.
ריי חותכת את כנף החללית ומפילה אותה באמצעות חרב האור של לוק שחושלה מחדש.
בעוד קיילו מתקדם לעברה היא מבחינה בנחתת הלוקחת את צ'ובקה ועוצרת אותה באמצעות הכוח.
קיילו משתמש אף הוא בכוח על מנת למנוע ממנה להחזיר את הנחתת, וריי מאבדת שליטה ומשחררת מידיה ברקי סית' שמפוצצים את הנחתת והורגים את כל אנשיה.
ריי בורחת וקיילו חוזר למשחתת שלו, שם אנשיו מספרים לו כי הווקי היה על נחתת אחרת שלא התפוצצה והוא לוקח את חפציו ושולח אותו לחקירה.
לאחר מעקב של אבירי הרן הם מדווחים לו כי מצאו את ריי בעיירה והוא נוסע לשם עם משחתת הכוכבים שלו.
בעודו יורד לקרקע ריי מבחינה בנוכחות של צ'ובאקה ופולשת למשחתת שלו בעוד קיילו מחפש אותה על הקרקע בפרק זמן לא פרופורציונלי בעליל.
כשריי בחדרו הפרטי הם מקיימים שיחה טלפתית וקרב בו קיילו רן חושף בפניה את זהותה האמיתית: הוריה בחרו באנונימיות משום שסבה הוא שיב פלפטין (קיסר האימפריה הגלקטית ואדון סית') ושמה האמיתי הוא ריי פלפטין.
ריי מכה בטעות במסכה השרופה של סבו דארת' ויידר וקיילו מגלה את מיקומה ושב למשחתת.
הוא מתעמת עם ריי אך היא נמלטת על המילניום פאלקון.
קיילו נוסע לירח של אנדור לשרידי כוכב המוות שם הוא משמיד את מכשיר הניווט השני ונלחם עם ריי.
במהלך הקרב אמו ליאה אורגנה משתמשת ב"כוח" על מנת לקרוא בשמו ומתה.
ריי מנצלת את הסחת הדעת כדי לדקור אותו.
היא מרפאת אותו ובורחת עם החללית שלו.
קיילו הוזה את אביו האן סולו ומדבר עימו.
הוא חוזר על המשפט אותו אמר לו לפני שרצח אותו: "אני יודע מה עליי לעשות, אך איני יודע אם יש בי הכוח לעשות כן" ואז משליך את חרב האור האדומה שלו לים הגועש וחוזר להיות בן סולו בצד המואר של ה"כוח".
בן סולו מגיע לאקסגול על מנת לסייע לריי בקרב נגד סבא שלה אך נתקל באבירי הרן.
ריי משגרת אליו באמצעות הכוח את חרב האור של דודו וסבו והוא הורג את כולם.
בן מגיע אל ריי להתעמת עם פלפטין שמתרשם מעוצמת החיבור ביניהם.
הוא שואב מהם את הכוח על מנת לרפא את עצמו ובכך מביא אותם לסף מוות.
הוא זורק את בן לתהום.
בן מצליח לטפס מהתהום רק כדי למצוא כי ריי נהרגה בקרב מול פלפטין כשחיסלה אותו והוא מרים ומחבק את הגופה שלה.
הוא משתמש בכוח על מנת להחיות אותה, הוא גוסס, היא מתעוררת והם מתנשקים.
בן סולו מת בידיה והיא מניחה אותו על הרצפה וגופתו נעלמת וכך גם גופת אמו.
בדומה לסבו, גם קיילו רן חובש מסכה-קסדה המזכירה בצורתה את זו של דארת' ויידר, אך צבעה שחור משולב בכסוף, והיא בעלת עיטורים.
בניגוד לוויידר שלבש מסכה-קסדה מסיבות רפואיות גרידא, עוטה רן את המסיכה מתוך בחירה ואף מוריד אותה בכמה הזדמנויות במהלך הסרט, אז מתגלה שיערו השחור הארוך.
הוא לבוש בגדים שחורים ועל גופו גלימה וברדס שחורים גם הם.
בסוף "מלחמת הכוכבים - פרק 7: הכוח מתעורר" קיילו נותר עם צלקת מחרב אור שנגרמה לו על ידי ריי.
במהלך אירועי "מלחמת הכוכבים - פרק 8: אחרוני הג'דיי", רן הזועם על מנהיגו חובט בקסדתו הורס אותה כליל ומאמץ סופית את מראהו החדש.
בתחילת הסרט "מלחמת הכוכבים - פרק 9: עלייתו של סקייווקר", נפחי המסדר האחרון מחשלים מחדש את קסדתו של קיילו רן.
מחילופי הדברים בין סנוק לגנרל האקס, מתברר כי הכשרתו של רן בדרכי הכוח לא הושלמה עדיין בתקופת פרק 7 אך חרף כך מציג רן שליטה פנומנלית בכוח, מסוגל לעצור קרן לייזר שנורתה לעברו במעופה בלא שנדרש ממנו ריכוז מיוחד.
כמו כן הוא שולט היטב בחרב אור.
חרב האור שלו היא בעלת להב אדום ומשני צידי שמורת הניצב בולטים להבי אור קצרים (אדומים אף הם).
למרות כוחו הרב, רן חש כי לעולם לא יוכל להשתוות לדארת' ויידר, סבו.
הוא סובל מהתפרצויות זעם אלימות ובלתי נשלטות במהלכן הוא מסוגל להשחית את כל העומד בדרכו ולפגוע בסובבים אותו.
במהלך הסרט מלחמת הכוכבים - פרק 7: הכוח מתעורר, מצליחה ריי לפגוע בביטחונו העצמי במהלך קרב ולהביס אותו.
רן היה מסוגל להערים בתודעתו אף על המנהיג העליון סנוק עצמו שטען, למרבה האירוניה, כי "לא ניתן לבגוד בו" היות שהוא "רואה כל כוונה לפעולה של רן".
רן סובב את החרב לצידו של סנוק לכיוונו ובה בעת קרב את חרבו שלו אל ריי וכך גרם לו להאמין שיפגע בריי, חיסל את סנוק ולקח את השלטון לידיו.
דמותו של רן הולידה תוך זמן קצר מספר מחוות ופרודיות שרובן מתייחסות לפגמים השונים באישיותו של רן.
בין השאר חשבון טוויטר פיקטיבי המציג את רן כילד מתוסכל המעריץ את סבו ושונא את אביו, מספר רצועות קומיקס שנוצרו על ידי מעריצים ואף מספר סרטונים.
השחקן אדם דרייבר אף הופיע בתוכנית סאטרדיי נייט לייב בסרטון פארודי במסגרתו משתתף רן בתוכנית "בוס בהסוואה".
קיילב רמל דרסל הוא שחיין אמריקאי, האלוף האולימפי (טוקיו 2020) במשחים ל-50 מטר חופשי, ל-100 מטר חופשי ול-100 מטר פרפר, בעל 9 מדליות זהב אולימפיות ו-1 כסף מ-3 אולימפיאדות (ריו דה ז'ניירו 2016, טוקיו 2020 ופריז 2024).
אלוף העולם בעל 16 מדליות, מהן 14 זהב ו-2 כסף, מדורג שלישי בכל הזמנים, אחרי מייקל פלפס וראיין לוכטה האמריקאים.
הוא שיאן העולם במשחים ל-100 מטר פרפר, ל-50 מטר חופשי (בריכת 25 מטר), ל-100 מטר פרפר (בריכת 25 מטר) ובמשחה ל-100 מטר מעורב אישי (בריכת 25 מטר).
הוא אלוף העולם במשחים ל-50 מטר חופשי, 100 מטר חופשי, 50 מטר פרפר ו-100 מטר פרפר.
דרסל זכה ב-7 מדליות זהב באליפות העולם (בודפשט 2017) והיה לשחיין המצטיין באליפות והשווה את שיא מדליות הזהב באליפות אחת של מייקל פלפס (מלבורן 2007) וזכה ב-8 מדליות נוספות באליפות העולם (קוואנגג'ו 2019), מהן 6 זהב ו-2 כסף.
נוסף לכך, הוא מחזיק בשיאי העולם במשחים ל-50 יארד חופשי, 100 יארד חופשי, 100 יארד פרפר ו-200 יארד מעורב אישי.
דרסל נולד וגדל בגרין קוב ספרינגס, פלורידה, ארצות הברית.
הוא התאמן בהדרכתו של סרג'יו לופז.
הוא למד והתאמן באוניברסיטת פלורידה.
באליפות העולם בשחייה לנוער שנערכה בדובאי באוגוסט 2013 זכה דרסל ב-6 מדליות, 1 זהב, 2 כסף ו-3 ארד.
מדליית זהב, במשחה ל-100 מטר חופשי בשיא אליפות חדש של 48.97 שניות.
באוגוסט 2015 זכה דרסל בשתי מדליות זהב באליפות ארצות הברית שנערכה בסן אנטוניו, טקסס.
במשחה ל-50 מטר חופשי זכה בתוצאה של 21.53 שניות, התוצאה הרביעית בעולם באותה שנה ובמשחה ל-100 מטר חופשי בתוצאה של 48.78 שניות.
בתחרות שנערכה בקולומביה, קרוליינה הדרומית בפברואר 2016 קבע דרסל במשחה ל-50 יארד חופשי שיא עולם חדש של 18.23 שניות.
כבר בשלב המוקדמות הוא קבע שיא עולם חדש של 18.39 שניות, שיפור לשיא בן ה-8 שנים של סזאר סיילו מברזיל (18.47 שניות) ובמשחה ל-100 יארד חופשי שיא ארצות הברית חדש של 41.07 שניות, שיפור לשיאו של נייתן אדריאן (41.08 שניות) והתוצאה השלישית בטיבה בעולם.
במסגרת אליפות המכללות (בריכת 25 יארד) שנערכה במרץ קבע דרסל במשחה ל-50 יארד חופשי שיא עולם חדש של 18.20 שניות ובמשחה ל-100 יארד חופשי שיא עולם חדש נוסף של 40.46 שניות, שיפור לשיא בן ה-3 שנים של ולדימיר מורוזוב מרוסיה (40.76 שניות).
במבחנים האמריקאים לאולימפיאדת ריו דה ז'ניירו (2016) זכה דרסל במדליית כסף במשחה ל-100 מטר חופשי בתוצאה של 48.23 שניות, אחרי נייתן אדריאן (47.72 שניות) ולפני ראיין הלד (48.26 שניות).
במשחקים האולימפיים עצמם, הוא זכה בשתי מדליות זהב.
מדליית זהב, במשחה שליחים 4x100 מטר חופשי ביחד עם מייקל פלפס, ראיין הלד, נייתן אדריאן בתוצאה של 3:09.92 דקות, לפני צרפת (3:10.53 דקות) ואוסטרליה (3:11.37 דקות).
כשחיין ראשון הוא קבע תוצאה של 48.10 שניות.
מדליית זהב במשחה שליחים 4x100 מטר מעורב כששחה בשלב המוקדמות, כשחיין רביעי הוא קבע ב"זינוק שליחים" תוצאה של 47.74 שניות.
נוסף לכך, הוא סיים במקום שישי במשחה ל-100 מטר חופשי בתוצאה של 48.02 שניות.
בשלב המוקדמות הוא קבע תוצאה של 47.91 שניות ועלה מהמקום השני ובשלב חצי הגמר הוא קבע תוצאה של 47.97 שניות ועלה מהמקום החמישי.
באליפות המכללות שנערכה במרץ 2017 זכה דרסל בשתי מדליות זהב, במשחה ל-100 יארד פרפר בשיא עולם חדש של 43.58 שניות ובמשחה ל-100 יארד חופשי בשיא עולם חדש של 40.00 שניות.
באליפות ארצות הברית שהיוותה את המבחנים לאליפות העולם שנערכה ביוני אותה שנה הוא זכה ב-4 מדליות, 3 זהב ו-1 כסף.
מדליית כסף, במשחה ל-100 מטר חופשי בתוצאה של 47.97 שניות, אחרי נייתן אדריאן (47.96 שניות) ולפני טאונלי האס (48.20 שניות).
באליפות העולם שנערכה בבודפשט ביולי אותה שנה, הוא זכה ב-7 מדליות זהב והשווה את השיא של מייקל פלפס (מלבורן 2007) והיה לשחיין המצטיין של האליפות.
ביומה השביעי של האליפות הוא זכה ב-3 מדליות זהב באירוע אחד והיה לשחיין הראשון בהיסטוריה שקבע בהישג זה.
הוא זכה ב-3 מדליות זהב אישיות, במשחה ל-50 מטר חופשי בשיא ארצות הברית חדש של 21.15 שניות, לפני ברונו פרטוס מברזיל (21.27 שניות) ובן פראוד מבריטניה (21.43 שניות).
תוצאה זו היא התוצאה הטובה בעולם ללא חליפות השחייה שנאסר להשתמש בהן משנת 2010. בשלב חצי הגמר הוא קבע שיא ארצות הברית חדש של 21.29 שנית ועלה ראשון למשחה הגמר.
במשחה ל-100 מטר חופשי בשיא ארצות הברית חדש של 47.17 שניות, לפני נייתן אדריאן (47.87 שניות) ומדי מטלה מצרפת (47.89 שניות).
במשחה ל-100 מטר פרפר בתוצאה השנייה בטיבה בעולם של 49.86 שניות, 4 מאיות השנייה איטי משיא העולם של מייקל פלפס שנקבע בעזרת חליפת השחייה שנאסר השימוש בה.
לפני כרישטוף מילאק מהונגריה שקבע שיא הונגרי חדש ושיא עולם לנוער של 50.62 שניות, ג'וזף סקולינג מסינגפור וג'יימס גאי מבריטניה (50.83 שניות).
בשלב המוקדמות הוא קבע תוצאה של 50.08 שניות אותה שיפר בשלב חצי הגמר שניות (50.07 שניות).
נוסף לכך, הוא סיים במקום רביעי במשחה ל-50 מטר פרפר בתוצאה 22.89 שניות, אחרי בן פראוד (22.75 שניות) שזכה בזהב.
בשלב חצי הגמר הוא קבע שיא ארצות הברית חדש של 22.76 שניות ועלה ראשון למשחה הגמר.
בתחרות שנערכה בפברואר 2018 קבע דרסל במשחה ל-200 יארד מעורב אישי שיא עולם חדש של 1:38.13 דקות ובמשחה ל-100 יארד חזה שיא עולם חדש של 50.03 שניות, חודש לאחר מכן שיא זה נשבר על ידי יאן פינרטי מארצות הברית (49.69 שניות).
באליפות המכללות שנערכה במיניאפוליס, מינסוטה בסוף מרץ 2018 זכה דרסל ב-3 מדליות זהב אישיות וקבע שלושה שיאי עולם.
במשחה ל-50 יארד חופשי הוא זכה בפעם הרביעית ברציפות בשיא עולם חדש של 17.63 שניות והיה לשחיין הראשון והיחיד בהיסטוריה ששחה משחה זה מתחת ל-18 שניות.
במשחה זה הוא מחזיק כעת ב-10 התוצאות המהירות בעולם.
במשחה ל-100 יארד חופשי הוא קבע שיא עולם חדש של 39.90 שניות והיה לשחיין הראשון והיחיד בהיסטוריה ששחה משחה זה מתחת ל-40 שניות.
במשחה זה הוא מחזיק ב-5 התוצאות המהירות בעולם ובמשחה ל-100 יארד פרפר בשיא עולם חדש של 42.80 שניות והיה לשחיין הראשון והיחיד בהיסטוריה ששחה משחה זה מתחת ל-43 שניות.
באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר אותה שנה הוא זכה ב-9 מדליות, יותר מכל שחיין אחר באליפות, 6 זהב מהן 1 אישית ו-3 כסף, מהן 2 אישיות.
באליפות העולם שנערכה בקוואנגג'ו, קוריאה הדרומית בסוף יולי 2019 זכה דרסל ב-7 מדליות, 6 זהב ו-1 כסף.
בשלב חצי הגמר הוא קבע לראשונה בקריירה שלו שיא עולם חדש אישי במשחה ל-100 מטר פרפר בתוצאה של 49.50 שניות, שיפור לשיא העולם בן ה-10 שנים של מייקל פלפס (49.82 שניות).
מדליית כסף במשחה שליחים משולב 4x100 מטר מעורב בתוצאה של 3:39.10 דקות, אחרי אוסטרליה (3:39.08 דקות) ולפני בריטניה (3:40.68 דקות).
במסגרת ליגת השחייה הבינלאומית (בריכת 25 מטר) שנערכה בלאס וגאס ב-20 בדצמבר אותה שנה קבע דרסל במשחה ל-50 מטר חופשי שיא עולם חדש של 20.24 שניות, שיפור לשיא בן ה-5 שנים של פלורן מנודו מצרפת (20.26 שניות).
במסגרת ליגת השחייה הבינלאומית (בריכת 25 מטר) שנערכה בבודפשט ב-16 בנובמבר 2020 קבע דרסל במשחה ל-100 מטר מעורב אישי שיא עולם חדש של 49.88 שניות, שיפור לשיא בן השנתיים של ולדימיר מורוזוב מרוסיה (50.26 שניות).
באולימפיאדת טוקיו (2020) זכה דרסל ב-5 מדליות זהב, יותר מכל ספורטאי או ספורטאית אחרים במשחקים אלה.
נוסף לכך, הוא סיים במקום חמישי במשחה שליחים משולב 4x100 מטר מעורב בתוצאה של 3:40.58 דקות, כשחיין רביעי הוא שחה ב"זינוק שליחים" תוצאה של 46.99 שניות.
קיילה גלעדי למשפחת בקר (וילנה, 1881 – כפר גלעדי, 24 במאי 1970) הייתה חלוצה, חברה בקומונה הירושלמית – קומונת הסתתים, ובארגוני השמירה בר גיורא והשומר, ומראשונות חברי פועלי ציון בארץ ישראל.
נישאה לישראל גלעדי ושניהם היו ממייסדי יישובי שומרים בתל עדש, בעמק יזרעאל ב-1913 ובאצבע הגליל, ליד מטולה ב-1916, שנקרא לזכרו של ישראל כפר גלעדי.
קיילה נשארה כל חייה בכפר גלעדי, עבדה במחלבה ובזיתים, ועודדה אנשים להישאר במקום למרות הקשיים.
כוותיקת ארגון השומר וחלוצי ההתיישבות הייתה מייצגת באירועים ציבוריים את זכרם ועסקה בהנצחת פועלם.
קיילה בקר נולדה בווילנה שבליטא למשפחת שכל בניה עלו לארץ ישראל.
לזוג נולדו חמישה ילדים: גדעון, נפטר בסג'רה בגיל 10 חודשים, כנראה ב-1910, דב נפטר מדיפטריה בינואר 1915 בתל עדש, ודוגל נפטר כתינוק ב"גבעה", לימים כפר גלעדי, באוקטובר 1918. שני ילדים נוספים, נחמן והדסה, היו אנשי כפר גלעדי כל חייהם.
בנו של נחמן - לחם כסמ"פ ונפל בקרבות ציר הנפט בגולן במלחמת יום כיפור.
באביב 1907, ימי העלייה השנייה, עלו קיילה ואחותה ציפורה לארץ ישראל והשתקעו בירושלים.
שתי האחיות עבדו בתפירה ובכביסה בבית הספר ליתומות שהקים ישראל בלקינד - עבודה בה לא מצאה קיילה סיפוק.
קיילה ואחותה הצטרפו ל"קומונה הירושלמית", שחבריה הקימו את ארגון השמירה "בר גיורא" ולאחר מכן את "השומר".
הקבוצה מנתה כ-20 חברים ונקראה בפי הערבים "המוסקבאים".
בפי היהודים הם נקראו "החוליגנים" (הבריונים).
חברי הקומונה גרו אצל עולים מתימן, ולמדו מהם את מלאכת הסיתות.
השומרים הערבים רצו לחטוף את שתי הבחורות היחידות בקבוצה, קיילה ואחותה.
באחד הלילות תקף ערבי חמוש בטבנג'ה (אקדח כבד) את קיילה ואת החבר שליווה אותה.
בעקבות זאת, התפתחה קטטה בין חברי הקומונה לערבים.
בחשכה הוכו הערבים קשות ומפקדם נפגע קשה והושם במאסר של חצי שנה.
התגוננות חברי הקבוצה הייתה לאגדה בקרב יהודי ירושלים.
בארגוני השמירה "בר גיורא" ו"השומר"
ב-1908, לבקשתו של ישראל שוחט שביקש ממנה לנהל את ענייני משק הבית, עברה קיילה לחוות הקולקטיב בסג'רה עם אחותה ציפורה ואלכסנדר זייד.
מירושלים לנצרת נסעו על עגלה, ומשם הלכו לסג'רה.
לאחר שבחנו את כוחה הפיזי, נתנו לקיילה את תפקיד המבשלת בקולקטיב והיא בישלה ל-35 פועלים ודאגה גם לכביסה ולניקיון.
בסג'רה היא התקבלה לבר גיורא שהיה ארגון שמירה סודי.
לדבריה, "שמחתי מאוד שצירפו אותי לחבורה....
וארגיש כי הרעיון המלכד אותנו הוא רעיון קדוש".
המשמעות המעשית של החברות ב"בר גיורא" הייתה חיי שיתוף - חברי הארגון חיו חיי קומונה, הייתה להם קופה משותפת והם ניהלו מטבח משותף.
בחווה הועסקו הנשים לראשונה לא רק בעבודת המטבח אלא גם בעבודות חקלאיות שונות: אליהו קראוזה, מנהל החווה בסג'רה, איפשר לנשים יהודיות, ביניהן קיילה, ללמוד את העבודה בענפי המשק החקלאיים.
זאת בניגוד למדיניות יק"א לא להעסיק נשים בעבודות חקלאיות.
קיילה העידה שקראוזה עשה זאת, כי הבין שהתיישבות חקלאית לא תצליח אם גם נשים לא יוכשרו לעבודה חקלאית, והוא השתדל לשלם להן שכר עבודה שיספיק לקיומן ולא יכביד על תקציב החווה.
הבחורות עבדו בכל עבודות החווה, פרט לזריעה.
חברי הקומונה גרו בשני חדרים - הבחורים בחדר הגדול ליד החדר של קרואזה מנהל החווה, והבחורות בחדר הסמוך.
בכל ערב אחרי יום העבודה למדו חברי הקולקטיב עברית, ערבית ואת עבודת החקלאות, התאמנו בקליעה למטרה ועשו תרגילי התעמלות.
לאחר שנה של עבודה מוצלחת, עברו חברי ה"קולקטיב" מסג'רה למסחה ולכנרת, במטרה לעבוד ולשמור במקומות נוספים.
קיילה ושאר הבחורות נשארו בסג'רה, על מנת להדריך את החברים החדשים בלימוד עבודת החקלאות.
בשנת 1907 חלתה קיילה והובהלה לבית החולים של המיסיון בטבריה, שם הכירה את ישראל בוטרברוט.
לאחר רומן קצר נישאה לו במסחה בא' באייר תרס"ט, 22 באפריל 1909. הכתובה של בני הזוג מעידה שהטקס היה מסורתי עם כתובה חתומה כדת וכדין.
ייחודיות טקס הנישואים של חברי "השומר" באה לידי ביטוי לראשונה בחתונתם של קיילה וישראל, והוא שימש מודל לחיקוי למרבית החתונות של אנשי הארגון בהמשך.
את החופה פרשו על ארבעה רובים שהחזיקו ארבעה חברים, ומנהג היריות בעת שבירת הכוס התקיים לראשונה בחתונתם.
לאחר חתונתם, במסגרת החברות בארגון "השומר" ועקב הצורך בשומרים, החלו בני הזוג בנדודים ביישובים שונים בגליל.
קיילה עברה לכנרת, שם עבד ישראל כשומר.
הם גרו בחורשה עם עוד ארבעה אנשים.
קיילה כתבה: "לא עלה אז על דעת איש כי זוג צעיר זקוק לפינה משלו.
אני עצמי לא חשבתי שמישהו חייב לדאוג לכך.
ביום ישנו בה השומרים ובלילה אני.
המטבח - על גבי אבנים - בחוץ ומדי פעם בפעם באה רוח חזקה ומכבה את האש ...".
בסוף אותו קיץ עברו הזוג גלעדי לזכרון יעקב.
ישראל התמנה לאחראי על השמירה ב-30 כרמים.
הם גרו ב"קרוואן" - אוהל נטוי על גבי עגלה שנדדה בין הכרמים.
לאחר מכן עברו לחדר קטן שנקרא "החדר עם הספה האחת" וגרו שם בקבוצה של חמישה "שומרניקים".
גם שם עבדה קיילה כמבשלת.
בתום עונת השמירה בכרמים, הם עברו למסחה כדי לשמור על שדות התבואה.
הם גרו בחדר וישנו על הרצפה יחד עם כלבי השמירה שישראל גידל.
לאחר מספר חודשים שבו לסג'רה.
בסג'רה קיבלה קיילה צירי לידה ונסעה בדיליז'נס ערבי, כדי להגיע לבית החולים בחיפה.
על הנסיעה הזאת קיילה כתבה: "לא הבין אז איש, כי מישהו צריך ללוות אותי".
כך נולד בנם הבכור גדעון.
לרגל המאורע שינה הזוג את שם משפחתו לגלעדי.
ב-1910, בעקבות מותו של אחד מחברי "השומר", ישראליק בר"ל, חלתה קיילה.
לדבריה, מחלתה השפיעה על בנה גדעון שחלה אף הוא.
היא התחננה בפני פקידי החווה שיביאו אותה עם הילד לרופא, אולם התפיסה ששררה אז הייתה "המשק לא אחראי לכך שיש לך ילד".
רק לאחר עיכובים רבים, יצאה קיילה עם בנה הגוסס מהחווה בסג'רה לרופא הקרוב בחיפה, אך הוא נפטר מיד לאחר שפגש את הרופא.
משם עבר הזוג לשמור ביבנאל, שם גרו בחדר אטום, ללא חלונות וללא רצפה, מלא עכברים גדולים.
במהלך שעות היום ישנו בחדר חמישה שומרים, וקיילה ישנה בו בלילה.
קיילה כתבה: "החדר הזה, שהיה רוחש כל מיני שרצים, כל כך נמאס עלי, עד אשר לא הבלגתי פעם ואמרתי לישראל כי קצתי בחיי אלה.
על הדברים האלה רגז עלי גלעדי מאוד: 'איך את רשאית להתרעם, לאחר שקיבלת על עצמך את הנטל הזה בהכרה ברורה?!'..
בסוף ספטמבר 1911 חזרו הזוג גלעדי למסחה.
באחד הלילות התנפלו ערבים על השומר שסבב מחוץ לחומת היישוב.
קיילה תפסה באקדח הבראונינג שלה, העבירה את בתה התינוקת, הדסה, לבעלת הבית ורצה למקום הירי.
קיילה ניגשה וראתה איכרים מהמושבה שערכו מסיבה וכלל לא הפריע להם מה שמתחולל מעבר לחומה.
היא התפרצה והתריסה כנגדם: "איך לא תבושו להמשיך ולשבת, בעת שיורים על השומרים שלכם".
משם נדדו לחיפה, ואז לתל עדשים, ומאוחר יותר לכפר גלעדי.
ככל שעיסוקם של מייסדי ארגון השומר בשמירה נמשך, גברה שאיפתם לעבור מחיי השמירה לחיים המבוססים על עבודה חקלאית.
ראשי המגמה הזו היו מנדל פורטוגלי, ישראל גלעדי, אלכסנדר זייד וצבי נדב.
כדי לממש את החזון הם הקימו באוקטובר 1913 יישוב שומרים בתל עדשים (תל עדש) בעמק יזרעאל, שהיה דליל בהתיישבות יהודית, וראו את תפקידם כקבוצת כיבוש המכשירה שטח פראי לחקלאות.
חברי "השומר" חיו בחושות, קיילה בישלה עבור משפחתה, טיפלה בילדיה, ללא לימודים וללא עזרה רפואית.
בנה השני דב מת מדיפתריה ביבנאל, כנראה ב-1914.
במהלך הזמן נוצרו חיכוכים בין קבוצת גלעדי שטענה שיש לקלוט כל שומר בתל עדשים עד שירווח לו ויסתדר, לבין 'הקבוצה המשקית', בראשותם של שמואל הפטר וחיים שטורמן, שטענה שאין מספיק אמצעים ביישוב על מנת לקלוט את כל חברי "השומר", וכי תחילה יש לדאוג לביסוסו.
באספה של "השומר" ביבנאל הוכרע נגד דעתה של קבוצת גלעדי ולכן חבריה, ביניהם קיילה וישראל, נאלצו לעזוב את תל עדשים.
באותו זמן התנהלה מלחמת העולם הראשונה והתנאים ביישוב היו קשים בגלל גזרות הטורקים, שהחרימו את הפרה היחידה שהייתה במקום והם נשארו בלי חלב.
במסחה היה רעב גדול, ואלמלא גינת הירק שטיפחו הנשים, לא היו מחזיקים מעמד.
לקיילה היו אז שלושה ילדים ושניים מהם חלו.
היא נסעה למושבה יבנאל והחובש במקום הציל את התינוק שלה ממוות.
היא כתבה: "לא פעם הפקרנו את עצמנו ואת הנפשות הרכות שלנו - מתוך הכרה, שאין להירתע מפני פגעי המציאות האכזרית.
עתה יש ואני שואלת את עצמי: האם הייתה לנו רשות לכך?".
בעקבות משא ומתן בין אנשי "השומר", וגלעדי בראשם, לבין חיים מרגליות קלווריסקי, הממונה מטעם יק"א על ההתיישבות בגליל, סוכם על הקמת יישוב חדש בגליל בעיצומה של מלחמת העולם הראשונה.
ב-19 באוקטובר 1916, לקראת עונת הזריעה, עברו מספר משפחות, ביניהן משפחת גלעדי, ממסחה לאצבע הגליל והתיישבו בגבעה שצופה על עמק החולה, ליד מטולה.
תוך טלטולי הדרך אל היישוב החדש שאלה קיילה את ישראל: "איפה המקום?
"כן", חייך, "עלינו להיות הראשונים ולו על הירח ואחרינו יעלו ויבואו האחרים".
היישוב נקרא "בר גיורא", על שם הארגון שקדם לארגון השומר.
בימים עיבדו את האדמות שיקבלו מיק"א ובלילות עבדו בשמירה על המושבה.
בהיעדר כסף לקנות נעליים, שמרו החברים יחפים בחורף הגשום והקר.
קיילה סיפרה על הימים הראשונים על הגבעה:
בימי המצור של השלטון העות'ומני אחר אנשי ניל"י ו"השומר", ירד גלעדי למחתרת.
למרות זהירותם נתפסו מספר חברי "השומר" והובאו למפקדה בטבריה.
"החלטנו, סיפרה, שאני אסע להתראות עם הפקידות [הטורקית], לדאוג לאסירים ולמסור להם ידיעות מהבית...בדרך הפיל אותי הסוס ואני הרה בחודש השמיני...
עוד אני ממשיכה בדרך, נודע לי שישראל ניצל מהמאסר בדרך נס.
נפלתי למשכב, עם ישראל התראיתי רק רגעים מספר.
בחזרי לגבעה [הישוב] הכל נחרב ואנחנו רעבנו.
שוב היה צריך לבנות הכל מחדש".
שנתיים לאחר העלייה על הקרקע, בשנת 1918, חלו מרבית הילדים במקום, בניהם תינוקם של קיילה וישראל, דוגל.
כאשר החמירה מחלתו, מיהרה קיילה לרופא בראש פינה, ובדרכה הופיע רוכב והודיע לה שבעלה ישראל חלה מאוד.
באותו היום, 2 באוקטובר, מתו בנה דוגל וגם בעלה.
לאחר מות בעלה, החליטו החברים בארגון לקרוא ליישוב על שמו - כפר גלעדי.
חברי "השומר" לקחו על עצמם את האחריות על קיילה ויתומיה.
במכתב שכתב גד אביגדורוב, מאנשי "השומר", דרש מיוסף נחמני, חבר ועד "השומר" את המימון הדרוש לכך:
לאחר מותו של ישראל אימצה קיילה את שליחותו וביקשה להמשיך את דרכו ולהפוך את כפר גלעדי למקום של התיישבות שיתופית, ברוח חזונו.
היא העידה שעוד בהיותה בטבריה, נתונה בתוך אבלה העמוק, היא הבינה שמוטל עליה להמשיך את דרכו.
"בתוך ים הסבל אשר טבעתי בו, הרגשתי שחובה מוטלת עלי להמשיך בעבודתו של גלעדי ולחזק את לבם של החברים שנשארו על ההר.
כתבתי אליהם מה שהיה בליבי, כתבתי שאני איתם והנה אשוב ונמשיך יחד את המפעל שגלעדי עבד למענו ולא הספיק להשלימו בחייו הקצרים".
קיילה גרה בכפר גלעדי כל חייה, למעט 7 חודשים של עזיבת היישוב ב-1920, בעקבות מאורעות תל חי, והיא עבדה בכל ענפי המשק והתמחתה בעבודה במחלבה ובזיתים.
המחלבה שימשה כמקור הכנסה חשוב ומנעה רעב ביישוב.
היא השתתפה כל השנים באירועים שונים של מפלגת "פועלי-ציון", התנועה הקיבוצית והמרכז החקלאי, מה שמוכיח את אישיותה העצמאית והיותה בעלת מעמד מיוחד, הן כאלמנתו של ישראל והן בזכות אישיותה שלה.
היא נפטרה בי"ח באדר תש"ל, 24 בפברואר 1970, ונקברה בחלקת "השומר" בבית העלמין של כפר גלעדי.
קיילה ונשים נוספות הצטרפו ל"השומר" בגלל קשרים זוגיים ונישואין לחבר בארגון.
עם זאת, היא ושאר חברותיה בארגון עמדו במהלך השנים במבחנים קשים.
הסבל, הנדודים והחיים הקשים היו מנת חלקן.
קיילה כתבה: "כל החובות שחלו על חברי "השומר" חלו גם עלי ותמיד הייתי צפויה לנדידה חדשה, גם בשעה שעמדתי לפני לידה, בלי יכולת לדון על הדברים מבחינה אישית...
אישה ב"השומר" לא יכלה לעמוד מנגד לחיים הפוליטיים אשר מסביב.
אלה היו אינטנסיביים וסואנים במידה כזאת, שהאישה צריכה הייתה להיות מעורבת בהם.
כל כיבוש שמירה עברית, כל כיבוש קרקע, בניין משק ויישור יחסים עם השכנים - יד האישה ב"השומר" הייתה בהם.
אבל כמה קשים היו חייה!
עצמיותה של האישה - הצורך להיות אדם מעורב בכל המתרחש - בלטה ב"השומר" כבכל יתר תנועות השחרור.
הדבר נבע מעצם חיותנו את חיי "השומר".
בזמן הראשון לא היינו צריכות להילחם על כך.
רק אחר כך, כשגדלה התנועה ונספחו אליה אלמנטים שונים, צמחה ההכרח להילחם על הזכות והחובה".
תימוכין לדבריה נמצאו בעדותה של רחל ינאית בן-צבי, חברת "השומר", על שיחתה עם ישראל גלעדי בפגישת עבודה בתל עדש.
ישראל אמר לה: "קיילה חברתי שותפה לי בכל, לא הסתרתי ממנה רעיון מרעיונותינו ואף עתה לא אסתיר".
בעקבות דבריו שילבה ינאית את קיילה בתל עדש בכל משבר ומשימה.
החוקרת סמדר סיני כתבה שלקיילה הייתה זהות מוחלטת עם חברי "השומר" והיא ראתה עצמה כחלק בלתי נפרד מהם.
לדבריה, "נשות השומרים הקדישו עצמן לבנית האומה, הבינו את גודל המעמד והיו גיבורות חרישיות.
הן לא היו בשורה הראשונה של השמירה וההגנה כמו הגברים, הן היו אמהות במשרה מלאה ורעיות דואגות ומסורות, אשר בהתנהגותן ובשיתוף הפעולה שלהן איפשרו את ביצוע המשימה הלאומית של כיבוש השמירה העברית והעבודה העברית".
תפיסה דומה מבטאת החוקרת דבורה ברנשטיין, לפיה הנשים בארגון השומר ובהתיישבות של ראשית המאה ה-20 "קיבלו ללא עוררין את ההנחה שיש ייחוד לנשים ויש שוני בינן לבין הגברים.
הן קיבלו על עצמן את תפקיד החברה הדואגת, הסועדת ומטפלת...
הן לא ערערו על הצורך שנשים יעבדו במטבח ורק דרשו בתוקף לעבוד לא רק במטבח, לפתח ענפים נוספים, שהוגדרו על ידן כמתאימים לנשים...
כמו גידול ירקות וטיפול בבעלי חיים.
גם קיילה גלעדי, מחברות הקולקטיב בסג'רה - שהתקרבו יותר מאחרות לדימוי הגברי, מאחר שעבדו בחריש, קצוצות שיער ולבושות מכנסיים - גם היא הציגה את תפקיד אשת השומר כ"עזר כנגדו", כשותפה מלאה בעול, הממלאת תפקידים שונים בבירור, מוגדרים מראש".
נכדה של קיילה, גדעון גלעדי, סיפר שלאחר מותו של ישראל, קיילה ראתה עצמה כשליחה שמשימתה הייתה לתעד ולהנציח את חברי השומר ופעילותם.
היא העריצה את ישראל, וראתה עצמה שותפה מלאה לצידו ב"השומר", וכך גם הציגה את עצמה.
לדבריו, הייתה לה הופעה מכובדת מאוד, זקופה, מוקפדת בלבושה, כריזמטית ובעלת לשון שנונה וכושר סיפורי.
קיילה רוז מייסונט היא שחקנית טלוויזיה אמריקאית.
ידועה בעיקר בשל תפקידיה בסדרות הטלוויזיה "דוג בלוג" ו-"הארלי באמצע".
מייסונט נולדה בניו יורק סיטי ב-20 ביוני 1999, בגיל 5 היא החלה לרקוד.
לפני פעילותה כשחקנית טלוויזיה, הופיעה במספר פרסומות ומחזות זמר בברודוויי.
את פעילותה כשחקנית טלוויזיה החלה ב-2011 בסרט הקצר "A New York Fairy Tale".
ב-2012 הופעה בפיילוט של הסדרה "Shmagreggie Saves the World" אך לבסוף הפיילוט לא נמכר.
מ-2012 עד 2015, הופיעה בתור לינדזי, דמות משנית בסדרה "דוג בלוג".
ב-2013 הופיעה בסדרה "משפחה נרדפת" של ניקלודיאון ב-3 פרקים וב-2015 הופיעה כשחקנית אורחת בסדרה "Mulaney".
החל מ-2016 משחקת כדמות ראשית בסדרה של ערוץ דיסני "הארלי באמצע".
במאי 2025 מייסונט לוהקה לתפקיד חוזר בסדרת הפריקוול "אל" מבית פריים וידאו ותגלם את טיפאני, חברתה של אל בתיכון בל-אייר.
שנהשםתפקידהערות2012–2015דוג בלוגלינדזידמות משנה, 20 פרקים2013משפחה נרדפתלילי3 פרקים2015Mulaneyנערהפרק אחד2016–2018הארלי באמצעג'ורג'י דיאזדמות ראשית2018–2019ללא מיליםאיזי3 פרקים2018האקסית המטורפתונסה רודריגזפרק אחד2021סטפני מקנזיפרק אחד2022בית המשפט!גלוריה הרננדז2 פרקים2025NCIS: ההתחלהנדיה3 פרקיםהטירוןליוויפרק אחדGet Off My Lawnריי2026אלטיפאניבצילומים
שנה פרס קטגוריה עבודה תוצאה2014פרס האומן הצעירההופעה הכי טובה בסדרת טלוויזיה - שחקנית משנה צעירותדוג בלוג
קיילי ז'קלין מאס היא שחיינית קנדית, סגנית האלופה האולימפית (טוקיו 2020), בעלת מדליית ארד אולימפית (ריו דה ז'ניירו 2016), פעמיים ברציפות אלופת העולם (בודפשט 2017 וקוואנגג'ו 2019), שיאנית עולם בעבר ואלופת האוניברסיאדה (קוואנגג'ו 2015) במשחה ל-100 מטר גב.
מאס נולדה וגדלה בלאסאל, אונטריו.
היא החלה לשחות בגיל צעיר במעודן השחייה המקומי והתאמנה בהדרכתו של אנדריי סמנוב.
בהמשך היא הצטרפה לקבוצת השחייה של אוניברסיטת טורונטו.
באוניברסיאדה שנערכה בקוואנגג'ו, קוריאה הדרומית בתחילת יולי 2015 זכתה מאס במדליית זהב במשחה ל-100 מטר גב בתוצאה של 59.97 שניות, לפני אליזבת פלטון (1:00.65 דקות) ורייצ'ל בוצמה (1:00.78 דקות), שתיהן מארצות הברית.
באולימפיאדת ריו דה ז'ניירו (2016) זכתה מאס במדליית ארד ביחד עם פו יוהנהוי מסין, במשחה ל-100 מטר גב בשיא קנדה חדש של 58.76 שניות, אחרי קטינקה הוסו מהונגריה שקבעה שיא לאומי חדש של 58.45 שניות וקתלין בייקר מארצות הברית (58.75 שניות).
בשלב חצי הגמר היא קבעה שיא קנדה חדש של 59.06 שניות.
נוסף לכך, היא סיימה במקום חמישי במשחה שליחות 4x100 מטר מעורב ביחד עם רייצ'ל ניקול, פני אולקסיאק ושנטל ון לנדהם בשיא קנדה חדש של 3:55.49 דקות.
כשחיינית ראשונה היא קבעה תוצאה של 58.77 שניות.
בשלב המוקדמות היא קבעה במשחה השליחות שיא קנדה חדש של 58.66 שניות.
באליפות העולם (בריכת 25 מטר) שנערכה בוינדזור, אונטריו, בדצמבר אותה שנה היא זכתה בשתי מדליות כסף, במשחה ל-100 מטר גב בתוצאה של 56.24 שניות, אחרי קטינקה הוסו (55.54 שניות) ולפני ג'ורג'יה דייוויס מבריטניה (56.45 שניות).
בשלב המוקדמות היא קבעה שיא קנדה חדש של 56.02 שניות ובמשחה שליחות 4x100 מטר מעורב ביחד עם רייצ'ל ניקול, קטרין סברד ופני אולקסיאק בתוצאה של 3:48.87 דקות, אחרי ארצות הברית שקבעה שיא אליפות חדש של 3:47.89 דקות ולפני אוסטרליה (3:49.66 דקות).
נוסף לכך, היא סיימה במקום שמיני במשחה ל-50 מטר גב בתוצאה של 26.46 שניות.
כבר בשלב המוקדמות היא קבעה שיא קנדה חדש של 26.57 שניות ובשלב חצי הגמר שיפרה אותו והעמידה אותו על 26.34 שניות ובמקום רביעי במשחה שליחות 4x50 מטר מעורב בתוצאה של 1:46.00 דקות, שתי מאיות השנייה ממדליית ארד.
באליפות קנדה שנערכה בשנת 2017 קבעה מאס במשחה ל-100 מטר גב שיא אמריקה חדש של 58.21 שניות, התוצאה השלישית בטיבה בעולם בכל הזמנים והתוצאה הטובה ביותר ללא חליפות השחייה המסייעות שהוחלט להפסיק לשחות איתן בדצמבר 2009.
באליפות העולם שנערכה בבודפשט, הונגריה ביולי 2017 זכתה מאס בשתי מדליות, זהב וארד.
מדליית זהב, במשחה ל-100 מטר גב בשיא עולם חדש של 58.10 שניות, שיפור לשיא העולם בן ה-8 שנים של ג'מה ספופורת' מבריטניה (58.12 שניות), לפני קתלין בייקר מארצות הברית (58.58 שניות) ואמילי סיבום מאוסטרליה (58.59 שניות).
כבר בשלב חצי הגמר היא קבעה שיא אמריקה חדש של 58.18 שניות והייתה רחוקה 6 מאיות השנייה משיא העולם.
מדליית ארד, במשחה שליחים 4x100 מטר מעורב משולב ביחד עם ריצ'רד פנק, פני אולקסיאק ויורי קיסיל ביחד עם סין ובתוצאה של 3:41.25 דקות, אחרי ארצות הברית שקבעה שיא עולם חדש של 3:38.56 דקות ואוסטרליה (3:41.21 דקות).
במשחקי חבר העמים שנערכו בגולד קוסט באפריל 2018 זכתה מאס ב-4 מדליות, 2 זהב ו-2 כסף.
מדליות זהב במשחה ל-100 מטר גב בשיא משחקים חדש של 58.63 שניות ובמשחה ל-200 מטר גב בשיא משחקים חדש נוסף של 2:05.98 דקות.
מדליות כסף במשחה ל-50 מטר גב (27.82 שניות) ובמשחה שליחות 4x100 מטר מעורב.
באליפות הפאן פסיפיק בשחייה שנערכה בטוקיו באוגוסט אותה שנה היא זכתה במדליית זהב במשחה ל-100 מטר גב בתוצאה של 58.61 שניות, לפני אמילי סיבום (58.72 שניות) וקתלין בייקר (58.83 שניות).
נוסף לכך, היא סיימה פעמיים במקום רביעי במשחה ל-200 מטר גב בתוצאה של 2:07.00 דקות ובמשחה שליחות 4x100 מטר מעורב.
באליפות העולם שנערכה בקוואנגג'ו, קוריאה הדרומית ביולי 2019 זכתה מאס ב-3 מדליות, 1 זהב ו-2 ארד.
מדליית זהב במשחה ל-100 מטר גב בתוצאה של 58.60 שניות, לפני מינה אתרטון מאוסטרליה (58.85 שניות) ואוליביה סמוליגה מארצות הברית (58.91 שניות) ובכך הגנה על תוארה.
כשחיינית ראשונה היא קבעה תוצאה של 59.12 שניות.
נוסף כך, היא סיימה במקום חמישי במשחה שליחים 4x100 מטר מעורב משולב.
במבחנים הקנדים לאולימפיאדת טוקיו (2020) שנערכו ב-19 ביוני 2021 זכתה מאס במשחה ל-100 מטר גב בשיא קנדה חדש של 57.70 שניות.
במשחקים האולימפיים עצמם היא זכתה ב-3 מדליות, 2 כסף ו-1 ארד.
מדליות כסף, במשחה ל-100 מטר גב בתוצאה של 57.72 שניות, אחרי קיילי מקיואן שקבעה שיא אולימפי חדש של 57.47 שניות ולפני רגן סמית' (58.05 שניות) ובמשחה ל-200 מטר גב בשיא לאומי חדש של 2:05.42 דקות, אחרי קיילי מקיואן (2:04.68 דקות) ואמילי סיבום (2:06.17 דקות).
מדליית ארד, במשחה שליחות 4x100 מטר מעורב ביחד עם סידני פיקרם, מרגרט מקניל ופני אולקסיאק בתוצאה של 3:52.60 דקות, אחרי אוסטרליה שקבעה שיא אולימפי חדש של 3:51.60 דקות וארצות הברית (3:51.73 דקות), כשחיינית ראשונה היא קבעה בסגנון גב תוצאה של 57.90 שניות.
באליפות העולם שנערכה בבודפשט ביוני 2022 היא זכתה ב-3 מדליות אחת מכל סוג.
מדליית זהב במשחה ל-50 מטר גב בתוצאה של 27.31 שניות, לפני קתרין ברקוף מארצות הברית (27.39 שניות) ואנאליה פיגרה מצרפת (27.40 שניות), מדליית כסף במשחה ל-100 מטר גב בתוצאה של 58.40 שניות, אחרי רגן סמית' (58.22 שניות) ולפני קלייר קורזן מארצות הברית (58.67 שניות).
מדליית ארד במשחה שליחות 4x100 מטר מעורב ביחד עם רייצ'ל ניקול, מרגרט מקניל ופני אולקסיאק בתוצאה של 3:55.01 דקות, אחרי ארצות הברית (3:53.78 דקות) ואוסטרליה (3:54.25 דקות), כשחיינית ראשונה היא שחתה את סגנון הגב בתוצאה של 58.39 שניות.
נוסף לכך, היא סיימה במקום חמישי במשחה ל-200 מטר גב בתוצאה של 2:08.00 דקות.
באליפות העולם שנערכה בפוקואוקה, יפן ביולי 2023 היא זכתה במדליית ארד במשחה שליחות 4x100 מטר מעורב בתוצאה של 3:54.12 דקות, אחרי ארצות הברית (3:52.08 דקות) ואוסטרליה (3:53.37 דקות), כשחיינית ראשונה היא שחתה את סגנון הגב בתוצאה של 58.74 שניות.
נוסף לכך, היא סיימה פעמיים במקום רביעי במשחה ל-50 מטר גב בתוצאה של 27.28 שניות ובמשחה ל-100 מטר גב בתוצאה של 59.09 שניות ובמקום חמישי במשחה ל-200 מטר גב בתוצאה של 2:07.52 דקות.
באולימפיאדת פריז שנערכה בסוף יולי תחילת אוגוסט 2024 היא זכתה במדליית ארד במשחה ל-200 מטר גב בתוצאה של 2:05.57 דקות, אחרי קיילי מקיואן שקבעה שיא אולימפי חדש של 2:03.73 דקות ורגן סמית' (2:04.26 דקות).
קיילה האריסון היא לוחמת MMA אמריקאית וג'ודוקא לשעבר, האלופה האולימפית מלונדון 2012 ומריו 2016 ואלופת העולם משנת 2010.
האריסון נולדה במידלטאון שבאוהיו והחלה ללמוד ג'ודו בגיל שש בעידוד אמה שהחזיקה בחגורה שחורה.
היא החלה להתאמן תחת הדרכתו של דניאל דויל וכבר בגיל 15 זכתה באליפות ארצות הברית לבוגרות.
למרות זאת, באותה תקופה דויל התעלל מינית בהאריסון, שסיפרה על הדבר לג'ודוקא אחר שמצדו סיפר לאמה של האריסון.
בסופו של דבר היא דיווחה על כך למשטרה ודויל הורשע ונשלח לתקופת מאסר של עשר שנים.
חודש לאחר שההתעללות נחשפה, היא עברה מביתה באוהיו לבוסטון על מנת להתאמן עם הג'ודוקא ג'ימי פדרו, אלוף העולם בעברו.
בשנת 2008 היא עברה מקטגוריית המשקל עד 63 ק"ג לעד 78 ק"ג, אך לא יכלה להתחרות באולימפיאדת בייג'ינג מאחר שארצות הברית לא העפילה למשחקים האולימפיים בקטגוריה זו.
באותה השנה היא התחרתה באליפות העולם לנוער וזכתה במדליית הזהב לאחר שניצחה בגמר את אודרי צ'ומאו הצרפתייה.
בפברואר 2010, היא זכתה במדליה המשמעותית הראשונה שלה בקריירה המקצועית כאשר זכתה במדליית ארד בגראנד פרי דיסלדורף.
באותה שנה היא התחרתה באליפות העולם שנערכה בטוקיו וזכתה במדליית הזהב בקטגוריית המשקל עד 78 ק"ג.
בקרב הראשון היא ניצחה את לאויז מלצאן הגרמנייה בניקוד יוקו, בשמינית הגמר היא ניצחה את אנמארי ולנסק הסלובנית וברבע הגמר היא ניצחה את סלין לברון הצרפתייה.
בחצי הגמר היא ניצחה באיפון את מרינה פרישפה האוקראינית.
בגמר היא פגשה את מאירה אגיאר הברזילאית, הקרב הסתיים ללא ניקוד וכדקה וחצי מתחילת ההארכה האריסון הצליחה להטיל את יריבתה וקיבלה ניקוד יוקו.
היא הייתה האמריקאית הראשונה שזוכה באליפות העולם מאז מאמנה ג'ימי פדרו בשנת 1999.
באליפות העולם בשנת 2011 שנערכה בפריז, האריסון זכתה במדליית הארד.
היא הגיעה עד חצי הגמר, הפסידה לצרפתייה אודרי צ'ומאו ונשרה לקרב על הארד שם ניצחה ביוקו את מרינדה ורקרק ההולנדית.
עוד באותה השנה האריסון זכתה במדליית זהב במשחקים הפאן-אמריקאיים ובמדליות כסף בגראנד סלאם ריו דה ז'ניירו וגראנד סלאם טוקיו.
באולימפיאדת לונדון 2012, האריסון התחרתה בקטגוריית המשקל עד 78 ק"ג וזכתה במדליית זהב.
בשמינית הגמר היא ניצחה את ורה מוסקליוק הרוסייה, ברבע הגמר היא ניצחה את אביגל ג'ו ההונגרית ובחצי הגמר גברה על מאירה אגיאר הברזילאית.
בגמר היא התמודדה מול הג'ודוקא הבריטית גמה גיבונס וכדקה מפתיחת הקרב השיגה ניקוד יוקו לאחר תרגיל או-גושי, כדקה לאחר מכן היא השיגה עוד יוקו שהספיק לה לנצח את הקרב.
האריסון הפכה לאמריקאית הראשונה שזוכה במדליית זהב אולימפית בענף הג'ודו.
באליפות העולם בשנת 2014 שנערכה בצ'ליאבינסק, האריסון זכתה במדליית ארד כאשר ניצחה בזכות עונשים את יהימה רמירס הפורטוגלית בקרב על המדליה.
באותה שנה היא זכתה במדליית הזהב בגראנד סלאם טוקיו היוקרתי לאחר שניצחה בגמר את היפנית רויקה סאטו.
באולימפיאדת ריו 2016, האריסון זכתה שוב במדליית הזהב כאשר ניצחה באיפון את כל ארבעת קרבותיה כולל קרב הגמר מול אודרי צ'ומאו הצרפתייה.
האריסון, חברתה של הג'ודוקא ולוחמת ה-MMA רונדה ראוזי הודיעה באוקטובר 2016 שחתמה בליגת ה-MMA 'Professional Fighters League'.
ב-21 ביוני 2018, האריסון ערכה את קרב הבכורה שלה נגד בריטני אלקין בקטגוריית 'משקל קל' וניצחה בסיבוב הראשון בעזרת בריח שגרם לאלקין להיכנע.
ב-31 בדצמבר 2019, עם מאזן של שישה ניצחונות ואפס הפסדים, האריסון התמודדה מול לאריסה פאצ'צ'ו הברזילאית בגמר קטגוריית המשקל הקל ולאחר ניצחון בהחלטת שופטים, זכתה באליפות ליגת ה-PFL לעונת 2019.
בעונת 2021, האריסון זכתה בפעם השנייה באליפות ליגת ה-PFL בקטגוריית המשקל הקל כאשר ניצחה בגמר את טיילור גוארדדו האמריקנית שנכנעה לאחר בריח.
בסיום עונה זו, עמדה האריסון על מאזן של 12-0 בקרבות אמנויות לחימה משולבות.
קיילה סטל היא שחקנית וזמרת אמריקאית.
סטל הייתה הראשונה לגלם את דמותה של נורמה ואלוורדה במחזמר Hands on a Hardbody שעלה בברודוויי בשנת 2013, עליו הייתה מועמדת לפרסי טוני, Outer Critics Circle ו-Drama Desk עבור השחקנית הטובה ביותר.
בשנת 2017 היא גילמה את דמותה של האישה המזוקנת לטי לוץ בסרט המוזיקלי "האמן הגדול מכולם".
השיר "This Is Me", בביצועה כסולנית, זכה בפרס גלובוס הזהב לשיר המקורי הטוב ביותר, והיה מועמד לפרס אוסקר לשיר המקורי הטוב ביותר.
סטל נולדה בהוואי, הבת הבכורה מתוך חמשת ילדיהם של סוזנה לבית ריוואי, מאורית מניו זילנד, ודייוויד סטל הבריטי.
היא בוגרת אוניברסיטת דרום יוטה.
סטל הופיעה לראשונה בברודוויי ב-1 בפברואר 2011, בתפקיד שירלי במחזמר "פריסילה, מלכת המדבר".
סטל הייתה הראשונה שגילמה את דמותה של נורמה במחזמר "Hands on a Hardbody", שהוצג בברודוויי בשנת 2013, ואשר מבוסס על סרט דוקומנטרי משנת 1997. בביקורת של TheatreMania נכתב כי "סטל, בתפקיד נורמה, גונבת את ההצגה בכל סצנה שהיא נמצאת בה.
קשה לביצוע מרוב המונולוגים של שייקספיר, ושירת הסולו שלה בעלת טווח גוספלי המגיע היישר אל השורה האחרונה שבתיאטרון ...
הופעתה המרגשת של סטל צריכה להופיע ברשימת המועמדים לכל פרס השחקנית המובילה הטובה ביותר בעיר".
בגין תפקיד זה, סטל הייתה מועמדת לפרסי השחקנית הטובה ביותר של Outer Critics Circle, Drama Desk וטוני.
בנוסף, היא זכתה בפרס Theatre World על הופעתה.
סטל שיחקה את תפקידה של גב' ת'נרדייה בעלובי החיים, החל ממרץ 2014 ועד ל-1 במרץ 2015.
סטל גילמה את דמותה של בקי, במחזמר "מלצרית", שעלה בברודוויי ב-24 באפריל 2016, בתיאטרון ברוקס אטקינסון, לאחר הצגות הרצה בתיאטרון הרפרטואר האמריקאי שבקיימברידג', מסצ'וסטס באוגוסט 2015.
סטל גילמה את דמותה של טרייסי טורנבלד בסיבוב ההופעות של המחזמר "היירספריי" בארצות הברית.
בביקורת על הופעתה במרכז קנדי ב-2005, נכתב וושינגטון פוסט כי "באשר לסטל, היא טרייסי נהדרת, גם אם היא נראית מבוגרת מדי בשביל תלמידת תיכון".
היא הופיעה במרכז לינקולן בהפקה של "דרום פסיפיק" בתפקיד בלאדי מרי, החל משנת 2009. בביקורת של Pioneer Press, מסצ'וסטס, נכתב: "הליהוק הטוב יותר הוא של קיילה סטל, שמגלמת את סוחרת הסמים בלאדי מרי, עם הליכה מתגלגלת, ארסיות נחשית ופראות אימהית של לביאה".
בנובמבר-דצמבר 2012, סטל השתתפה במחזמר על פי מזמור חג המולד בהפקת Pioneer Theatre Company מסולט לייק סיטי.
היא שיחקה את דמות המספרת במחזמר יוסף וכתונת הפסים המשגעת שהוצג ב-Ogunquit Playhouse שבאוגונקוויט, מיין בין ה-31 ביולי ל-25 באוגוסט 2013.
סטל לקחה חלק בהפקת ב-17 ביולי 2013 לצד סאטון פוסטר, אך לא המשיכה עם ההפקה כשזו המשיכה להציג בברודוויי, ובמקום זאת הצטרפה להעלאה המחודשת של "עלובי החיים" בתפקיד מאדאם ת'נרדייה.
בריאיון סיפרה "אני לא באמת שחקנית של תיאטרון מוזיקלי, אני יותר זמרת רית'ם אנד בלוז ועשיתי את זה כל החיים שלי".
סטל אמרה כי לאחר הופעתה במחזמר היירספריי היא לא ידעה מה לעשות עם עצמה, ובמשך שנים עבדה מאחורי הקלעים עם מעצבים עד שהיא לוהקה לדרום פסיפיק.
בשנת 2017 סטל גילמה את דמותה של האישה המזוקנת לטי לוץ, בסרט המוזיקלי "האמן הגדול מכולם", לצד יו ג'קמן, זאק אפרון וזנדאיה.
השיר "This Is Me" מתוך הסרט, בביצועה כסולנית, זכה בפרס גלובוס הזהב לשיר המקורי הטוב ביותר בטקס פרסי גלובוס הזהב ה-75, והיה מועמד לפרס אוסקר לשיר המקורי הטוב ביותר בטקס פרסי אוסקר ה-90. ב-22 בדצמבר 2017 היא הוציאה את השיר על גבי מיני-אלבום.
בשנת 2018 היא השתתפה באלבום Forbidden של היוצר טודריק הול, בפרט - בשיר שנקרא Forbidden אשר עוסק בהומופוביה.
בשנת 2019 שיחקה את סיי במופע הטלוויזיה "Rent: Live" ששודר בערוץ פוקס, ושרה את השיר "Seasons of Love".
קיילב יואן הוא רוכב אופני כביש אוסטרלי לשעבר.
יואן הוא רוכב קטן מידות ונמוך, בדרך כלל מאיצים בכירים נחשבים לרוכבים גדולים, לכן יואן נחשב לרוכב נדיר.
הוא ידוע גם בשל תנוחת הרכיבה שלו בספרינט, הוא יורד לתנוחה אווירודינמית, נמוכה ומעבר לכידון, שמזכירה את הסגנון של מרק קוונדיש.
יואן נולד ב-11 ביולי 1994 בסידני שבאוסטרליה, לאם דרום קוריאנית ואבא אוסטרלי.
יואן התחיל כרוכב אופני מסלול, הוא ניצח את אליפות אוסטרליה עד גיל 19 באומניום כשהוא בן 15, ב-2010. ב-2011, יואן ניצח את אליפות העולם באומניום עד גיל 19 ואת אליפות אוסטרליה עד גיל 19 באומניום, מקצה הנקודות ומדיסון.
באופני כביש, הוא ניצח את אליפות אוסטרליה עד גיל 19 ב-2012 בנגד השעון וסיים שני במרוץ הכביש.
בסוף עונת 2012, זכה קיילב במדליית כסף באליפות העולם עד גיל 19, כשמקדים אותו מאטיי מוחוריץ' הסלובני.
ב-2013, יואן הראה עליונות במרוצים החד יומיים כשהוא מנצח את גרנד פרי דל רקיוטו ואת לה קוט פיקארד.